section_heading: Frank Williams Racing Cars (1974. – 1975.)
paragraph_text: Laffite je prvi nastup u Formuli 1 upisao na VN Njemačke 1974., za momčad Frank Williams Racing Cars koja je koristila Iso-Marlboro šasiju i Fordov V8 motor. Sljedeće 1975. vozi za istu momčad, ali ovog puta Williams dizajnira vlastitu šasiju. Na stazi gdje je prošle godine ostvario prvi nastup, ove godine 2. mjestom ostvaruje prvi podij i prve bodove u Formuli 1.